Магнит-механикалык кубулуштар

Магнит-механикалык кубулуштар, гидромагниттуу кубулуштар — заттагы магнетизмди ташыгыч микробөлүкчөлөрдүн мех. жанa магнит моменттеринин өз ара байланышын айкындоочу кубулуштар тобу. 

 Нерсе магнит талаасына дуушар болгондо анын атомдорунун маг­нит моменттери бул талаанын багы­ты боюнча жайгашат. 
 Атомдордун өздүк мех. моменттеринин багыты өзгөрөт. Бирок толук мех. момент өзгөрбөгөндүктөн, ал нерсе карама-каршы багыттагы кыймыл санынын моментине ээ болуп, айлануу кыймылына келет. 
 Мындай кубулушту 1915-ж. тажрыйбада Эйнштейн менен В. де Хааз байкаган. 
 Бул тажрыйбада сырткы талаага эркин илинип коюлган ферромагнитти магниттегенде ал айланган. 
 Ал эми айланып жаткан ферромагниттүү үлгү зат магнит моментине ээ боло тургандыгын 1909-ж. С Барнетт аныктаган.

 Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол. -656 б.

Категория:Физика